open-index/open-wikipedia-markdown huggingface dataset:
1543 Μπουρζουά

Ο **Μπουρζουά (Bourgeois)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,959. Ανακαλύφθηκε το 1941 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Βέλγου αστρονόμου Πωλ Μπουρζουά (*Paul Bourgeois*).

## Φυσικά χαρακτηριστικά
Η μέση διάμετρος του Μπουρζουά εκτιμάται σε 13 περίπου χιλιόμετρα. Τα υπόλοιπα φυσικά χαρακτηριστικά του είναι άγνωστα. Ο Μπουρζουά περιστρέφεται γύρω από τον εαυτό του πιθανώς μία φορά κάθε 2,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπουρζουα
1545 Τέρνοε

μικρογραφία|3D μοντέλο του αστεροειδούς 1545 Τέρνοε
Ο **Τέρνοε (Thernöe)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,682. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του προς τιμή του Δανού αστρονόμου Καρλ Άουγκουστ Όσκαρ Τέρνοε (*Karl August Oscar Thernöe*).

## Φυσικά χαρακτηριστικά
Η μέση διάμετρος του Τέρνοε εκτιμάται σε 18,71 χιλιόμετρα. Ο φασματικός τύπος του είναι **K**, ενώ το γεωμετρικό άλβεδό του είναι 0,0962 ± 0,013. Ο Τέρνοε περιστρέφεται γύρω από τον εαυτό του μία φορά κάθε 17 ώρες και 12 λεπτά.

## Εξωτερικοί σύνδεσμοι
* Τροχιά από το JPL (Java) / Karl August Oscar Thernöe=sb&sstr=1545 Εφημερίδα

Τερνοε
Μετάλλιο Τιμής του IEEE

Το **Μετάλλιο Τιμής του IEEE** (*IEEE Medal of Honor*) είναι η μεγαλύτερη αναγνώριση επιστημόνων και μηχανικών από το Ινστιτούτο Ηλεκτρολόγων και Ηλεκτρονικών Μηχανικών. Απονέμεται από το 1917 με πρώτο βραβευθέντα τον Έντουιν Χάουαρντ Άρμστρονγκ. Δίνεται σε σημαντικά επιτεύγματα στα πεδία της ΙΕΕΕ. Το βραβείο αποτελείται από χρυσό μετάλλιο, χάλκινο αντίγραφο και αμοιβή. Το βραβείο μπορεί να απονεμηθεί μόνο σε έναν άνθρωπο.

Κατηγορία:Τιμητικές διακρίσεις
Πανελλήνιο πρωτάθλημα ανώμαλου δρόμου ανδρών 1949

Το **[[Πανελλήνιο πρωτάθλημα ανώμαλου δρόμου ανδρών]] 1949** διεξήχθη στις 13 Μαρτίου στη Φιλοθέη υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα.

## Το περιφερειακό πρωτάθλημα Αττικής

Το περιφερειακό πρωτάθλημα Αττικής διεξήχθη την Κυριακή 27 Φεβρουαρίου 1949 στο Άλσος Νέας Φιλαδέλφειας, σε διαδρομή μήκους 7 χλμ, με αφετηρία και τερματισμό το Στάδιο της ΑΕΚ. Μετείχαν 22 αθλητές. Νικητής ήταν ο Μελιδώνης του Πειραϊκού Συνδέσμου. Παράλληλα έγινε και το εφηβικό πρωτάθλημα.

### Αποτελέσματα

### Εφηβικό πρωτάθλημα
Διεξήχθη σε απόσταση 4.000μ την ίδια ημέρα με το περιφερειακό. Νικητές ήταν:
* **Ατομικός αγώνας**: Σιδέρης (Πανελλήνιος Γ.Σ.): 12.24.2
* **Ομαδικός αγώνας**: Πανελλήνιος Γ.Σ.: 15,5β.

## Το πανελλήνιο πρωτάθλημα

Το πανελλήνιο πρωτάθλημα ανωμάλου δρόμου ανδρών διεξήχθη την Κυριακή 13 Μαρτίου σε διαδρομή μήκους 10 χλμ, η οποία είχε ως αφετηρία και τερματισμό το Σχολείο της Φιλοθέης. Μετείχαν συνολικά 23 αθλητές. Πρωταθλητής αναδείχθηκε για πρώτη φορά ο Βασίλης Μαυραπόστολος του Α.Ο.Π. Φαλήρου, αλλά το αξιοσημείωτο γεγονός ήταν η κατάκτηση της πρώτης θέσης στον ομαδικό αγώνα από τον Γ.Σ. Αλμυρού Βόλου με δρομείς τους τρεις αδερφούς Ραγάζους που τερμάτισαν στην πρώτη εξάδα. Τρία αδέρφια να πάρουν την πρωτιά για το σύλλογο τους ήταν ένα μοναδικό γεγονός όχι μόνο για τα ελληνικά αλλά και για τα παγκόσμια δεδομένα.

### Ατομικός αγώνας

### Ομαδικός αγώνας

Στη βαθμολογία υπολογίστηκαν οι βαθμοί των θέσεων μόνο των αθλητών από πλήρεις ομάδες. Έτσι η θέση κατάταξης στο ατομικό δεν ταυτίζεται με τη βαθμολογική εισφορά κάθε αθλητή στο ομαδικό.

## Πηγές
* "Αθλητική Ηχώ", 14/3/1949.

Ανδρων
Κατηγορία:Στίβος το 1949
Κατηγορία:Δήμος Φιλοθέης-Ψυχικού
Πανελλήνιο πρωτάθλημα ανώμαλου δρόμου ανδρών 1950

Το **[[Πανελλήνιο πρωτάθλημα ανώμαλου δρόμου ανδρών]] 1950** διεξήχθη στις 26 Μαρτίου στη Φιλοθέη υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα.

## Το περιφερειακό πρωτάθλημα Αττικής

Το περιφερειακό πρωτάθλημα Αττικής διεξήχθη την Κυριακή 12 Μαρτίου 1950 στο Άλσος Νέας Φιλαδέλφειας, σε διαδρομή μήκους 7 χλμ, με αφετηρία και τερματισμό το Στάδιο της ΑΕΚ. Μετείχαν 22 αθλητές. Νικητής ήταν ο Μαυραπόστολος του Παλαιού Φαλήρου. Παράλληλα έγινε και το εφηβικό πρωτάθλημα.

### Αποτελέσματα

### Εφηβικό πρωτάθλημα
Διεξήχθη σε απόσταση 4.000μ την ίδια ημέρα με το περιφερειακό. Νικητές ήταν:
* **Ατομικός αγώνας**: 1) **Κόκορης** (Πανιώνιος): 13.55.7, 2) Μπουλούκος (Εθνικός Γ.Σ.): 13.56.2, 3) Σιδερής (Πανελλήνιος Γ.Σ.): 14.20.8.
* **Ομαδικός αγώνας**: 1) **[[Αθλητική Ένωσις Κωνσταντινουπόλεως|ΑΕΚ]]**: 24β, 2) Πανιώνιος: 25β, 3) Εθνικός Γ.Σ.: 29β.

## Το πανελλήνιο πρωτάθλημα

Το πανελλήνιο πρωτάθλημα ανωμάλου δρόμου ανδρών 1950 διεξήχθη την Κυριακή 26 Μαρτίου σε διαδρομή μήκους 10 χλμ, η οποία είχε ως αφετηρία και τερματισμό το Σχολείο της Φιλοθέης. Μετείχαν συνολικά 22 αθλητές και τερμάτισαν 20. Ως προς το αγωνιστικό αποτέλεσμα ουσιαστικά υπήρξε μια επανάληψη της προηγούμενης χρονιάς. Πρωταθλητής αναδείχθηκε ξανά ο Βασίλης Μαυραπόστολος του Παλαιού Φαλήρου, ενώ στο ομαδικό οι τρεις αδερφοί Ραγάζου έδωσαν πάλι την πρώτη θέση στο σύλλογό τους, τον Γ.Σ. Αλμυρού Βόλου τερματίζοντας στην πρώτη οκτάδα.

### Ατομικός αγώνας

### Ομαδικός αγώνας

## Πηγές
* "Αθλητική Ηχώ", 27/3/1950.

Ανδρων
Κατηγορία:Στίβος το 1950
Κατηγορία:Δήμος Φιλοθέης-Ψυχικού
Πανελλήνιο πρωτάθλημα ανώμαλου δρόμου γυναικών 1949

Το Α΄ Πανελλήνιο πρωτάθλημα ανώμαλου δρόμου γυναικών διεξήχθη στις 27 Φεβρουαρίου 1949 στη Νέα Φιλαδέλφεια, με αφετηρία και τερματισμό το γήπεδο της ΑΕΚ και τον κυρίως αγώνα να διεξάγεται στο εκεί Άλσος, σε διαδρομή μήκους 1.200μ.

## Ο πρώτος δοκιμαστικός αγώνας
Ο πρώτος δοκιμαστικός αγώνας ανωμάλου δρόμου γυναικών στην Ελλάδα διεξήχθη από την ΤΕ Γυναικών του ΣΕΓΑΣ την 1 Φεβρουαρίου 1949 στο Άλσος Νέας Φιλαδέλφειας, σε απόσταση 800μ. Συμμετείχαν 15 αθλήτριες και τερμάτισαν οι 11. Η νικήτρια Τασία Καρολόγου έκανε χρόνο 2.59.0. Η επιτυχία του δοκιμαστικού αυτού αγώνα, που είχε χαρακτήρα ανεπίσημου περιφερειακού αγώνα Αττικής, οδήγησε το ΣΕΓΑΣ στην προκήρυξη του πρώτου πανελληνίου πρωταθλήματος.

### Αποτελέσματα

## Πανελλήνιο πρωτάθλημα
Το πανελλήνιο πρωτάθλημα διεξήχθη στις 30 Ιανουαρίου 1949 στη Νέα Φιλαδέλφεια. Αφετηρία και τερματισμός του υπήρξε το γήπεδο της ΑΕΚ. Ο αγώνας διεξήχθη στο γειτονικό Άλσος, σε διαδρομή μήκους 1.200μ. Μετείχαν 17 αθλήτριες από τρία σωματεία: Παναθηναϊκός (10), Πανελλήνιος (5) και Πανιώνιος (2). Τερμάτισαν οι 11. Πρωταθλήτρια αναδείχθηκε η *Τασία Καρολόγου* του Πανιωνίου, ενώ στο ομαδικό πρώτευσε ο *Παναθηναϊκός*.

### Συμμετοχές
Οι 17 αθλήτριες που έλαβαν μέρος στο πρώτο πανελλήνιο πρωτάθλημα γυναικών ανωμάλου δρόμου ήταν οι εξής:
* **Παναθηναϊκός** (10): Λάβδα, Χαλκιαδάκη, Αλεξάνδρου, Παναγιωτοπούλου, Ρομποτά, Πατέλη, Κωνσταντινίδου, Δημητροπούλου, Κούγια, Καγκαδή.
* **Πανελλήνιος** (5): Κουμανάκου, Σταμάτη, Κολιδάκη, Λομπιάνκο, Τσόχλη.
* **Πανιώνιος** (2): Καρολόγου, Φραγκίσκου.

### Ομαδική βαθμολογία

Στη βαθμολογία δεν υπολογίστηκαν οι βαθμοί των θέσεων των αθλητριών του Πανιωνίου που δεν είχε πλήρη ομάδα με τρεις αθλήτριες.
  
### Ατομικός αγώνας 1200μ.

## Πηγές
* "Αθλητική Ηχώ", 28/2/1949.
* "Ελευθερία", 3/2/1949.

Γυναικων
Κατηγορία:Στίβος το 1949
Κατηγορία:Δήμος Φιλαδελφείας-Χαλκηδόνος
Κανδελάρια

Η **Κανδελάρια** (*Candelaria*) είναι παράλια πόλη της Τενερίφης των Καναρίων Νήσων, της Ισπανίας, ιδιαίτερα γνωστή από την θαυματουργή εικόνα της ομώνυμης Παναγίας. Ο πληθυσμός της ανέρχεται στους  25.957 κατοίκους.

## Γενικά
Η Κανδελάρια αποτελεί για τους Καθολικούς κατοίκους των Καναρίων νήσων σημαντικό τόπο λατρείας και προσκυνήματος της ιερής εικόνας της Παναγίας της Κανδελάριας που προσελκύει περισσότερους από 2,5 εκατομμύρια επισκέπτες ετησίως.

Χιλιάδες πιστοί από την Ισπανία, αλλά και την Λατινική Αμερική έρχονται για να αποδώσουν φόρο τιμής στην Παναγία της Κανδελάριας, που είναι και η πολιούχος των Καναρίων Νήσων. Η εικόνα της Παναγίας είναι ξυλόγλυπτη και εμφανίζει Μαύρη την Παναγία φέροντας πλούσια ένδυση να βαστάζει στο ένα χέρι το μωρό Ιησού και στο άλλο χέρι ένα κερί.

## Αξιοθέατα
Το πιο σημαντικό αξιοθέατο στη πόλη είναι η Βασιλική της Κανδελάριας με το χαρακτηριστικό κωδωνοστάσιο, που χτίστηκε το 1959, πάνω στα ερείπια  παλαιότερης εκκλησίας που καταστράφηκε από πυρκαγιά. Δίπλα από τη βασιλική είναι ένα μοναστήρι που ανήκει στο Τάγμα Δομινικανών, μοναστική κοινότητα που είναι υπεύθυνη του ιερού. Δίπλα στην πλατεία της βασιλικής είναι τα χάλκινα αγάλματα των αρχαίων κατοίκων του νησιού, των καλουμένων "Γκουάχες", (*Guanches*). Και τούτο συμβαίνει επειδή κατά την παράδοση η εικόνα της Παναγίας βρέθηκε από αυτούς το 1390.

Η Παναγία της Κανδελάριας τιμάται δύο φορές τον χρόνο: στις 2 Φεβρουαρίου και στις 15 Αυγούστου, όπου αυτές τις ημέρες συρρέουν στην πόλη χιλιάδες προσκυνητές από διάφορα μέρη του αρχιπελάγους και της υπόλοιπης Ισπανίας.

## Φωτογραφίες

Αρχείο:Tenerife.candelaria.exterior.basilica.jpg|Βασιλική της Κανδελάριας
Αρχείο:Interior basilica.jpg|Βωμός στο εσωτερικό της εκκλησίας
Αρχείο:Virgen de Candelaria.jpg|Παναγία της Κανδελάριας (Μαύρης Παναγιάς)
Αρχείο:Plaza de la Basílica esculturas de los menceyes.jpg|Αγάλματα των αρχαίων κατοίκων του νησιού, Γκουάχες


## Παραπομπές


## Εξωτερικοί σύνδεσμοι
* 
* 
*Επίσημη ιστοσελίδα της πόλης

Κατηγορία:Κανάριες νήσοι
Κατηγορία:Πόλεις της Ισπανίας
Πανελλήνιο πρωτάθλημα ανώμαλου δρόμου ανδρών 1951

Το **[[Πανελλήνιο πρωτάθλημα ανώμαλου δρόμου ανδρών]] 1951** διεξήχθη στις 12 Μαρτίου στη Φιλοθέη υπό την αιγίδα του ΣΕΓΑΣ μαζί με το εφηβικό πρωτάθλημα. Τις προηγούμενες εβδομάδες είχαν διεξαχθεί τα περιφερειακά πρωταθλήματα.

## Το ανδρικό πρωτάθλημα
Το ανδρικό πρωτάθλημα διεξήχθη σε διαδρομή μήκους 10 χλμ, η οποία είχε ως αφετηρία και τερματισμό το Σχολείο της Φιλοθέης. Τερμάτισαν πάνω από 20 αθλητές. Πρωταθλητής αναδείχθηκε ξανά ο Βασίλης Μαυραπόστολος του Παλαιού Φαλήρου για τρίτη συνεχόμενη χρονιά. Στο ομαδικό μετείχαν μόνο οι δύο από τους τρεις αδερφούς Ραγάζου και δεν κατάφεραν αυτή τη φορά να δώσουν την πρώτη θέση στο σύλλογό τους, τον Γ.Σ. Αλμυρού Βόλου, αλλά τη δεύτερη. Τη νίκη στο ομαδικό κατέκτησε ο Πειραϊκός Σύνδεσμος.

### Ατομικός αγώνας

### Ομαδικός αγώνας

## Το εφηβικό πρωτάθλημα
Το εφηβικό πρωτάθλημα διεξήχθη σε διαδρομή μήκους 5 χλμ, με αφετηρία και τερματισμό το Σχολείο της Φιλοθέης. Μετείχαν 20 αθλητές μεταξύ των οποίων από Καβάλα και Ρόδο. Πρωταθλητής Ελλάδος εφήβων στο ατομικό αναδείχθηκε ο Ζωΐδης Παπανικολάου του Διαγόρα Ρόδου. Στο ομαδικό την πρώτη θέση πήρε ο Παναθηναϊκός.

### Ατομικός αγώνας

### Ομαδικός αγώνας

## Πηγές
* "Αθλητική Ηχώ", 13/3/1951.

Ανδρων
Κατηγορία:Στίβος το 1951
Κατηγορία:Δήμος Φιλοθέης-Ψυχικού
Πανελλήνιο πρωτάθλημα ανώμαλου δρόμου γυναικών 1951

Το Γ΄ Πανελλήνιο πρωτάθλημα ανώμαλου δρόμου γυναικών 1951, διεξήχθη στις 18 Mαρτίου στη Ριζούπολη, με αφετηρία και τερματισμό το γήπεδο του Απόλλωνα, σε διαδρομή μήκους 1.200μ. Μετείχαν μόνο αθλητριες του Α.Ο. Κηφισιάς, ο οποίος πήρε τον τίτλο. Πρωταθλήτρια στο ατομικό αναδείχθηκε για άλλη μια χρονιά η *Σαββατιανού*.

## Ομαδική βαθμολογία

## Ατομικό

## Πηγές
* "Αθλητική Ηχώ", 19/2/1951.

Γυναικων
Κατηγορία:Στίβος το 1951
Κατηγορία:Διοργανώσεις στίβου στην Αθήνα
Σαν Κριστόμπαλ ντε Λα Λαγούνα

Ο **Σαν Κριστόμπαλ ντε Λα Λαγούνα** (ισπανικά: *San Cristóbal de La Laguna*, μτφ. *Άγιος Χριστόφορος του Λα Λαγούνα*) είναι πόλη της Τενερίφης (Καναρίων Νήσων, Ισπανίας). Έχει πληθυσμό 153.187 κατοίκους και είναι η δεύτερη μεγαλύτερη πόλη του νησιού μετά την Σάντα Κρουθ ντε Τενερίφε. Είναι επίσης η τρίτη μεγαλύτερη πόλη στις Καναρίους Νήσους.

Η Λα Λαγούνα ήταν η αρχαία πρωτεύουσα των Κανάριων Νήσων και το καλοδιατηρημένο ιστορικό κέντρο έχει ανακηρυχτεί από την UNESCO Μνημείο Παγκόσμιας Κληρονομιάς το 1999. Στην Λα Λαγούνα λειτούργησε το πρώτο πανεπιστήμιο του αρχιπελάγους ενώ θεωρείται η πρώτη ειρηνική πόλη χωρίς τείχη.

Μεταξύ των σημαντικότερων μνημείων περιλαμβάνεται ο Καθεδρικός Ναός του Σαν Κριστόμπαλ ντε Λα Λαγούνα (έδρα του καθολικού επισκόπου της Τενερίφης), η πλατεία της πόλης (*Plaza del Adelantado*) και η Εκκλησία της Αμώμου Συλλήψεως (ο πύργος της είναι το σύμβολο της πόλης).

## Φωτοθήκη


Αρχείο:PlazadelAdelantado.JPG|πλατεία της πόλης (*Plaza del Adelantado*)
Αρχείο:La Laguna BW 10.JPG|Εκκλησία της Αμώμου Συλλήψεως
Αρχείο:UniversityLaLaguna.JPG|Πανεπιστήμιο της Λα Λαγούνα
Αρχείο:Catedral de La Laguna, Tenerife.jpg|Καθεδρικός Ναός του Σαν Κριστόμπαλ ντε Λα Λαγούνα 
Αρχείο:LagunaCristo02.jpg|Βασιλικός ναός του αγιότατου Χριστού του Λα Λαγούνα



## Παραπομπές


## Εξωτερικοί σύνδεσμοι

* Επίσημη ιστοσελίδα της πόλης

Κατηγορία:Κανάριες νήσοι
Κατηγορία:Πόλεις της Ισπανίας
Κατηγορία:Μνημεία Παγκόσμιας Κληρονομιάς στην Ισπανία
Κόκκινη Εβδομάδα

**Κόκκινη Εβδομάδα του 1914**, ή (κατά την καθαρεύουσα της εποχής), **Ερυθρά  Εβδομάς**, ονομάζεται στην πολιτική ιστορία της Ιταλίας, αλλά και στον παγκόσμιο ταξικό αγώνα γενικότερα, η εβδομάδα των αιματηρών απεργιακών κινητοποιήσεων και ταραχών που συνέβησαν τον Ιούνιο του 1914 και συγκλόνισαν όλη την Ιταλία με κίνδυνο γενικής εργατικής επανάστασης.

## Ιστορικό
Συγκεκριμένα, αργά το απόγευμα στις 7 Ιουνίου του 1914 περίπου 70 αστυνομικοί στην προσπάθειά τους να αποτρέψουν την διαδήλωση περίπου 200 εργατών, στο κέντρο της πόλης της Αγκόνας, τελικά συνεπλάκησαν κάνοντας χρήση όπλων, φονεύοντας τρεις διαδηλωτές. Το τότε Σοσιαλιστικό Κόμμα της Ιταλίας (Παρτίτο Σοσιαλίστο Ιταλιάνο - PSI), παρακινούμενο από τον νεαρό τότε αρχισυντάκτη Μουσολίνι της εφημερίδας του κόμματος "Αβάντι !", ("Avanti !" = "Εμπρός !"), διέταξε την γενική απεργία σ΄ όλη την Ιταλία.
Τα γεγονότα που ακολούθησαν ήταν δραματικά. Η αντίδραση υπήρξε τόσο βίαιη και άμεση που ούτε οι ηγέτες των συνδικαλιστών αλλά ούτε και οι Αρχές μπόρεσαν να προλάβουν τα γεγονότα που είχαν ξεφύγει από τον έλεγχό τους. Πρώτη περιοχή που κήρυξε γενική απεργία ήταν η Ρωμανία, κατ΄ εξοχή "ανατρεπτική" περιοχή της Ιταλίας καθώς και η περιοχή της Αιμιλίας. 
Το πρωί της 10ης Ιουνίου οι απεργοί στη πόλη Φαμπριάνο, που αποτελεί επαρχία της Αγκόνας, ανακήρυξαν αβασίλευτη δημοκρατία υψώνοντας και τραγουδώντας την Μπαντιέρα Ρόσα (= κόκκινη σημαία), ενώ στη περιοχή της Μαρκίας και της Απουλίας, στην Α. και ΝΑ. Ιταλία, αντίστοιχα, η απεργία υπήρξε περιορισμένη. Ιδιαίτερες μαχητικές διαδηλώσεις σημειώθηκαν από Β. προς Ν. στις πόλεις Τορίνο, Γένουα, Μιλάνο, Βενετία, Φλωρεντία, Ρώμη, Νάπολη, Μπάρι καθώς και στο Παλέρμο.

Τελικά με την εμπλοκή και την παρουσία των κυβερνητικών στρατευμάτων σε πολλές των περιπτώσεων αυτών, οι εκδηλώσεις διακόπηκαν μετά και από την παρέμβαση των συνδικαλιστών ηγετών. Έτσι το πρωί της 11ης Ιουνίου η αναταραχή πλέον είχε παύσει σε όλη την χώρα.

Η αποτυχία της κινητοποίσης της Κόκκινης Εβδομάδας (Settimana Rossa) έπεισε τον Μουσολίνι για την ανεπάρκεια του σοσιαλισμού ως επαναστατικής ιδεολογίας. Θεώρησε ότι ο σοσιαλισμός είχε γίνει πυλώνας του υπάρχοντος συστήματος και ότι το Σοσιαλιστικό Κόμμα με τα συνδικάτα του ήταν υπεύθυνα για την αποτυχία της Κόκκινης Εβδομάδας.

## Σημείωση
Δύο εβδομάδες αργότερα, στις 28 Ιουνίου (1914), δολοφονήθηκε ο Αρχιδούκας και διάδοχος Φραγκίσκος Φερδινάνδος της Αυστρίας, αδελφός του Αυτοκράτορα Φραγκίσκου Ιωσήφ,, στο Σεράγιεβο, που έγινε η αφορμή της έκρηξης του Α' Π.Π.. Το συμβάν αυτό επισκίασε τον αντίκτυπο των γεγονότων της Κόκκινης Εβδομάδας αποσπώντας την προσοχή γενικά από τον συνεχώς αυξανόμενο ταξικό αγώνα που συνέβαινε στην Ιταλία που μέσα στην επόμενη εικοσαετία τον καπηλεύτηκε έντεχνα ο ιταλικός υπερεθνικισμός - φασισμός.

## Παραπομπές


## Πηγές
* *Ιστορία του 20ου Αιώνος*, τόμ. 6, Εκδ. ΠΑΡΝΕΛ - Χρυσός Τύπος - Αθήναι 1974, τομ. 1ος, σελ 362

Κατηγορία:Απεργίες στην Ιταλία
Κατηγορία:Ταραχές στην Ιταλία
Πανελλήνιο πρωτάθλημα ανώμαλου δρόμου γυναικών 1950

Το Β΄ Πανελλήνιο πρωτάθλημα ανώμαλου δρόμου γυναικών 1950, διεξήχθη στις 12 Mαρτίου στη Νέα Φιλαδέλφεια, με αφετηρία και τερματισμό το γήπεδο της ΑΕΚ και τον κυρίως αγώνα να διεξάγεται στο εκεί Άλσος, σε διαδρομή μήκους 1.500μ. Μετείχαν 9 αθλητριες. Πρωταθλητής σύλλογος αναδείχθηκε ο Παναθηναϊκός, ενώ στο ατομικό, πρωταθλήτρια αναδείχθηκε η *Σαββατιανού* της Κηφισιάς.

## Ομαδική βαθμολογία

## Ατομικό

## Πηγές
* "Αθλητική Ηχώ", 13/3/1950.

Γυναικων
Κατηγορία:Στίβος το 1950
Κατηγορία:Δήμος Φιλαδελφείας-Χαλκηδόνος
Πανελλήνιο πρωτάθλημα στίβου ανδρών 1950

Το **ΛΣΤ΄ [[Πανελλήνιο πρωτάθλημα στίβου ανδρών]] 1950** διεξήχθη από τις 30 Ιουνίου ως τις 2 Ιουλίου 1950 στο νέο Γυμναστήριο Τρικάλων "Διαγόρας", για πρώτη φορά μεταπολεμικά εκτός Αθηνών, χωριστά από το αντίστοιχο Πανελλήνιο πρωτάθλημα στίβου γυναικών 1950. Συμμετείχαν 221 αθλητές από 39 σωματεία από όλη την Ελλάδα, την Κύπρο και την Κωνσταντινούπολη. Οι τελευταίοι τέθηκαν τιμητικά επικεφαλής στην τελετή έναρξης και ακολούθησαν αλφαβητικά τα υπόλοιπα σωματεία. Οικοδεσπότης και υπεύθυνος της διοργάνωσης ήταν ο Γ.Σ. Τρικάλων. Παρά το βροχερό καιρό, ο οποίος την τελευταία εβδομάδα δημιούργησε προβλήματα κάνοντας ζημιές στο στίβο του γηπέδου, τους αγώνες παρακολούθησαν καθημερινά 2.000 περίπου θεατές γεμίζοντας ασφυκτικά το μικρό στάδιο, του οποίου η κερκίδα καθημένων δεν χωρούσε πάνω από χίλια άτομα. Οι αθλητές μετέβησαν αεροπορικώς και σιδηροδρομικώς. Πρωταθλητής σύλλογος αναδείχθηκε ο **[[Εθνικός Γ.Σ.]]** για 19η φορά στην ιστορία του. Το πρωτάθλημα μαραθωνίου είχε διεξαχθεί στην κλασική διαδρομή στις 30 Απριλίου. Τα πρωταθλήματα δεκάθλου, μαραθωνίου και 1000μ διεξήχθησαν ξεχωριστά και δεν υπολογίστηκαν στη βαθμολογία.

## Σύλλογοι – Αθλητές
Οι σύλλογοι και το πλήθος των αθλητών που μετείχαν ήταν οι ακόλουθοι:

## Οι νικητές
 
Διεξήχθη στις 30 Απριλίου στην κλασική διαδρομή Μαραθώνας-Παναθηναϊκό Στάδιο.
 Διεξήχθη στις 18 Οκτωβρίου στο Στάδιο με τη συμμετοχή 8 αθλητών.
Διεξήχθη στις 21-22 Οκτωβρίου στο Στάδιο με τη συμμετοχή 6 αθλητών.
Διεξήχθη στις 22 Οκτωβρίου στο Στάδιο.
Διεξήχθη στις 15 Μαΐου.

## Βαθμολογία

## Πηγές
* "Αθλητική Ηχώ", 29/6/1950.
* "Αθλητική Ηχώ", 30/6/1950.
* "Αθλητική Ηχώ", 1/7/1950.
* "Αθλητική Ηχώ", 2/7/1950.
* "Αθλητική Ηχώ", 3/7/1950.
* "Αθλητική Ηχώ", 23/10/1950.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 194-195.

Ανδρων
Κατηγορία:Στίβος το 1950
Κατηγορία:Τρίκαλα
Άνταμ Σάντλερ

Ο **Άνταμ Ρίτσαρντ Σάντλερ** (αγγλικά: *Adam Richard Sandler*, 9 Σεπτεμβρίου 1966) είναι Αμερικανός ηθοποιός, κωμικός, σεναριογράφος, μουσικός και παραγωγός.

Αφού έγινε μέλος του καστ του *Saturday Night Live*, ο Σάντλερ συνέχισε την καριέρα του πρωταγωνιστώντας σε πολλές ταινίες του Χόλιγουντ που είχαν απολαβές στο box office πάνω από 100 εκατομμύρια δολάρια. Είναι καλύτερα γνωστός για τους κωμικούς του ρόλους, όπως στις ταινίες: *Billy Madison* το 1995, *Happy Gilmore* το 1996, *Ο Νεροκουβαλητής* *(The Waterboy)* το 1998, *Κατά Λάθος Μπαμπάς* *(Big Daddy)* το 1999 και *Δεν Θέλω να Γίνω Εκατομμυριούχος* *(Mr. Deeds)* το 2002. Παρ' όλα, έχει υποδυθεί και πιο δραμτικούς ρόλους. Το 1999, ο Σάντλερ ίδρυσε τη Happy Madison, μια κινηματογραφική και τηλεοπτική εταιρία παραγωγής που είναι υπεύθυνη για την παραγωγή πολλών ταινιών και της τηλεοπτικής σειράς του 2007, *Rules of Engagement*. Έχει επίσης πρωταγωνιστήσει στη δραματική ταινία The Click (Το κλικ), και στην επίσης δραματική ταινία  (50 πρώτα ραντεβού).

## Παραπομπές


## Εξωτερικοί σύνδεσμοι

* Επίσημη Ιστοσελίδα
* Άνταμ Σάντλερ στο Internet Movie Database 

                                                            
Κατηγορία:Αμερικανοί κωμικοί σκετς
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοεβραίοι
Κατασκευαστής τύπων

Στην περιοχή της μαθηματικής λογικής και της επιστήμης των υπολογιστών γνωστής ως θεωρία τύπων, ένας **κατασκευαστής τύπων** είναι ένα χαρακτηριστικό μιας τυπικής γλώσσας με τύπους, το οποίο δημιουργεί νέους τύπους από παλιούς. Οι τυπικοί κατασκευαστές τύπων που συναντώνται είναι οι τύποι γινομένου, οι τύποι συναρτήσεων, οι power types και οι τύποι λίστας. Οι βασικοί τύποι θεωρούνται κατασκευαστές τύπων τάξης μηδέν. Νέοι τύποι μπορούν να οριστούν συνθέτοντας αναδρομικά κατασκευαστές τύπων

Για παράδειγμα, ο λ-λογισμός με απλούς τύπους μπορεί να θεωρηθεί ως μία γλώσσα με ένα μοναδικό κατασκευαστή τύπων&mdash; τον κατασκευαστή συναρτήσεων. Οι τύποι γινομένου μπορούν γενικά να θεωρηθούν "ενσωματωμένοι" στον λ-λογισμό με τύπους μέσω του currying.

Αφηρημένα, ένας κατασκευαστής τύπου είναι ένα *τελεστής τύπων* τάξης *n* που δέχεται ως όρισμα μηδέν ή περισσότερους τύπους, και επιστρέφει έναν άλλον τύπο. Χρησιμοποιώντας το currying, οι τελεστές τύπων τάξης *n* μπορούν να (ξανα)γραφούν ως μια ακολουθία εφαρμογών μοναδιαίων τελεστών τύπων. Ως εκ τούτου, μπορούμε να δούμε τους τελεστές τύπων ως λ-λογισμός με απλούς τύπους, ο οποίος έχει μόνο έναν βασικό τύπο που συνήθως συμβολίζεται με *,και προφέρεται "τύπος", ο οποίος είναι ο τύπος όλων των τύπων στην γλώσσα, οι όποίοι ονομάζονται *σωστοί τύποι* για να τους διακρίνουμε από τους τύπους των τύπων των τελεστών τύπων στον δικό τους λογισμό, που ονομάζονται *kinds*.

Η καθιέρωση ενός λ-λογισμού με απλούς τύπους πάνω από τους τελεστές τύπων οδηγεί σε κάτι περισσότερο από απλά ένα φορμαλισμό των κατασκευαστών τύπων. Η χρήση τελεστών τύπων υψηλής τάξης γίνεται δυνατή. Οι τελεστές τύπων αντιστοιχούν στον δεύτερο άξονα του λ-κύβου, οδηγώντας στον λαμδα λογισμό με απλούς τύπους με τελεστές τύπων, λω; καθώς αυτό δεν είναι τόσο γνωστό, συνδυάζοντας τελεστές τύπων με πολυμορφικό λ-λογισμό (Σύστημα F) οδηγεί στο Σύστημα F-omega.

## Δείτε επίσης
* Αλγεβρικός τύπος δεδομένων

## Παραπομπές
* , chapter 29, "Type Operators and Kinding"
* P.T. Johnstone, *Sketches of an Elephant*, p.&nbsp;940

Κατηγορία:Θεωρία τύπων
Νιλ ντεΓκρας Τάισον

Ο **Νιλ Ντε-Γκρας Τάισον** (αγγλικά: *Neil deGrasse Tyson*, γέννηση: 5 Οκτωβρίου, 1958) είναι Αμερικανός αστροφυσικός, κοσμολόγος, συγγραφέας και επιστημονικός επικοινωνιολόγος. Είναι διευθυντής στο Πλανητάριο Χέιντεν που βρίσκεται στο Αμερικανικό Μουσείο Φυσικής Ιστορίας στη Νέα Υόρκη. Από το 2006 είναι ο παρουσιαστής του επιστημονικού, εκπαιδευτικού προγράμματος NOVA scienceNOW στο μη-κερδοσκοπικό αμερικανικό κανάλι PBS και εμφανίζεται συχνά στην τηλεόραση. Στις 5 Αυγούστου 2011 ανακοινώθηκε ότι ο Τάισον θα παρουσιάσει την εκπομπή ντοκιμαντέρ σχετικά με το διάστημα, που αποτελεί συνέχεια της κλασικής εκπομπής *[[Κόσμος: Ένα προσωπικό ταξίδι|Cosmos: A Personal Voyage]]* του Καρλ Σέιγκαν, με το όνομα **.

Γεννήθηκε και μεγάλωσε στην Νέα Υόρκη. Ενδιαφέρθηκε για την αστρονομία στην ηλικία των εννέα χρόνων, όταν επισκέφθηκε το Πλανητάριο Χέιντεν. Αφού αποφοίτησε από το Λύκειο Επιστημών του Μπρονξ, όπου ήταν αρχισυντάκτης του Περιοδικού Φυσικών Επιστημών, πήρε το πτυχίο του στη Φυσική, στο Πανεπιστήμιο του Χάρβαρντ το 1980. Το 1989 πήρε πτυχίο μάστερ στην Αστρονομία, στο Πανεπιστήμιο του Τέξας στο Όστιν, ενώ το 1991 πήρε το διδακτορικό του στην αστροφυσική, στο Πανεπιστήμιο της Κολούμπια.

Το 2016, εμφανίστηκε στη τηλεοπτική σειρά 100 πράγματα που πρέπει να κάνεις πριν το λύκειο του Nickelodeon κάνοντας τον εαυτό του.

## Παραπομπές


## Εξωτερικοί σύνδεσμοι
* Επίσημη Ιστοσελίδα
* 
* CV στο Αμερικανικό Μουσείο Φυσικής Ιστορίας
* Biography στο Planetary Society
* PBS NOVA scienceNOW with Neil deGrasse Tyson
* Star Talk Radio Show hosted by Neil deGrasse Tyson
* 

Κατηγορία:Αμερικανοί αστρονόμοι
Κατηγορία:Αστροφυσικοί
Κατηγορία:Αστρονόμοι του 20ού αιώνα
Κατηγορία:Αστρονόμοι του 21ου αιώνα
Κατηγορία:Αμερικανοί σκεπτικιστές
Πανελλήνιο πρωτάθλημα ανώμαλου δρόμου ανδρών 1952

Το **[[Πανελλήνιο πρωτάθλημα ανώμαλου δρόμου ανδρών]] 1952** διεξήχθη στις 9 Μαρτίου στη Φιλοθέη υπό την αιγίδα του ΣΕΓΑΣ μαζί με το εφηβικό πρωτάθλημα. Τις προηγούμενες εβδομάδες είχαν διεξαχθεί τα περιφερειακά πρωταθλήματα.

## Το ανδρικό πρωτάθλημα

Το ανδρικό πρωτάθλημα διεξήχθη σε διαδρομή μήκους 10 χλμ με αφετηρία και τερματισμό το Σχολείο της Φιλοθέης. Τερμάτισαν πάνω από 17 αθλητές. Πρωταθλητής στο ατομικό αναδείχθηκε ο Βασίλης Μαυραπόστολος του Παλαιού Φαλήρου για τέταρτη συνεχόμενη χρονια. Στο ομαδικό για δεύτερη συνεχή χρονιά τον τίτλο κατέκτησε ο Πειραϊκός Σύνδεσμος. Εντυπωσιακή ήταν η παρουσία του Απόλλωνα Πατρών, που αναδείχθηκε καλύτερος επαρχιακός σύλλογος κατακτώντας την τρίτη θέση.

### Ατομικός αγώνας

### Ομαδικός αγώνας

## Το εφηβικό πρωτάθλημα

Το εφηβικό πρωτάθλημα διεξήχθη σε διαδρομή μήκους 5 χλμ, με αφετηρία και τερματισμό το Σχολείο της Φιλοθέης. Μετείχαν 24 αθλητές, μεταξύ των οποίων πολλοί από την Πάτρα που είχε εντυπωσιακή παρουσία. Πρωταθλητής Ελλάδος εφήβων στο ατομικό αναδείχθηκε ο Σωτήρης Λαχταρίδης του Εθνικού Αθηνών. Στο ομαδικό την πρώτη θέση πήρε ο Εθνικός Γ.Σ. με μικρή διαφορά από την Παναχαϊκή.

### Ατομικός αγώνας

### Ομαδικός αγώνας

## Πηγές
* "Αθλητική Ηχώ", 10/3/1952.

Ανδρων
Κατηγορία:Στίβος το 1952
Κατηγορία:Δήμος Φιλοθέης-Ψυχικού
Πανελλήνιο πρωτάθλημα ανώμαλου δρόμου ανδρών 1953

Το **[[Πανελλήνιο πρωτάθλημα ανώμαλου δρόμου ανδρών]] 1953** διεξήχθη στις 8 Μαρτίου στη Φιλοθέη υπό την αιγίδα του ΣΕΓΑΣ μαζί με το εφηβικό πρωτάθλημα. Τις προηγούμενες εβδομάδες είχαν διεξαχθεί τα περιφερειακά πρωταθλήματα. Από τη χρονιά αυτή στο ομαδικό οι πλήρεις ομάδες έπρεπε να έχουν 4 αθλητές.

## Το ανδρικό πρωτάθλημα

Το ανδρικό πρωτάθλημα διεξήχθη σε διαδρομή μήκους 10 χλμ με αφετηρία και τερματισμό το Σχολείο της Φιλοθέης. Μετείχαν 24 αθλητές από έξι συλλόγους, όλους από το κέντρο πλην του Αθ. Ραγάζου του Αλμυρού Βόλου. Τερμάτισαν όλοι. Πρωταθλητής στο ατομικό αναδείχθηκε ο Βασίλης Μαυραπόστολος του Παλαιού Φαλήρου για πέμπτη συνεχόμενη χρονια. Στο ομαδικό για τρίτη συνεχή χρονιά τον τίτλο κατέκτησε ο Πειραϊκός Σύνδεσμος.

### Ατομικός αγώνας

### Ομαδικός αγώνας

## Το εφηβικό πρωτάθλημα

Το εφηβικό πρωτάθλημα διεξήχθη σε διαδρομή μήκους 5 χλμ, με αφετηρία και τερματισμό το Σχολείο της Φιλοθέης. Μετείχαν 27 αθλητές, από πέντε συλλόγους, τέσσερις του κέντρου και η Παναχαϊκή από την Πάτρα. Τερμάτισαν οι 26 αθλητές. Πρωταθλητής Ελλάδος εφήβων στο ατομικό αναδείχθηκε και πάλι ο Λαχταρίδης του Εθνικού Αθηνών που ήταν μια κλάση ανώτερος των υπολοίπων. Στο ομαδικό την πρώτη θέση πήρε ο Παναθηναϊκός.

### Ατομικός αγώνας

### Ομαδικός αγώνας

## Πηγές
* "Αθλητική Ηχώ", 9/3/1953.

Ανδρων
Κατηγορία:Στίβος το 1953
Κατηγορία:Δήμος Φιλοθέης-Ψυχικού
1546 Ίζακ

μικρογραφία|3D μοντέλο του αστεροειδούς 1546 Ίζακ
Ο **Ίζακ (Izsák)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,573. Ανακαλύφθηκε το 1941 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Ουγγαρίας, και πήρε το όνομά του προς τιμή του Ούγγρου αστρονόμου και ειδικού της ουράνιας μηχανικής Ίμρε Γκιούλα Ίζακ (*Imre Gyula Izsák*, 1929-1965).

## Φυσικά χαρακτηριστικά
Η μέση διάμετρος του Ίζακ εκτιμάται σε 14,9 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα. Ο Ίζακ περιστρέφεται γύρω από τον εαυτό του μία φορά κάθε 7 ώρες και 21 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιζακ
1547 Νέλε

Η **Νέλε (Nele)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,736. Ανακαλύφθηκε το 1929 από τον Βέλγο αστρονόμο Πωλ Μπουρζουά, που παρατηρούσε από την Υκλ του Βελγίου, και πήρε το όνομά της από το όνομα της συζύγου του ήρωα γερμανικών παραμυθιών Τιλλ Όιλενσπίγκελ.

## Φυσικά χαρακτηριστικά
Η μέση διάμετρος της Νέλε εκτιμάται σε 40 χιλιόμετρα περίπου. Ο φασματικός τύπος της είναι **TD**. Η Νέλε περιστρέφεται γύρω από τον εαυτό της μία φορά κάθε 7 ώρες και 6 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νελε
1548 Πάλομαα

Ο **Πάλομαα (Palomaa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,361. Ανακαλύφθηκε το 1935 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το όνομα του Φινλανδού χημικού και φίλου του Βάισαλα Μ. Χ. Πάλομαα (*Matti H. Palomaa*).

## Φυσικά χαρακτηριστικά
Η μέση διάμετρος του Πάλομαα εκτιμάται σε 26,46 χιλιόμετρα. Ο φασματικός τύπος του είναι **Xk**, ενώ το γεωμετρικό άλβεδό του είναι 0,0634 ± 0,010. Ο Πάλομαα περιστρέφεται γύρω από τον εαυτό του μία φορά κάθε 7 ώρες 29 λεπτά και 46 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παλομαα
1549 Μίκκο

Ο **Μίκκο (Mikko)** είναι ένας μικρός αστεροειδής, που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,348. Ανακαλύφθηκε το 1937 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας και του έδωσε το όνομα του πεθερού του, του πάστορα και ερασιτέχνη αστρονόμου Μίκκο Άρθουρ Λέβαντερ (*Mikko Arthur Levander*).

## Φυσικά χαρακτηριστικά
Η μέση διάμετρος του Μίκκο εκτιμάται σε 9,91 ± 1,0 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,376 ± 0,086. Ο Μίκκο περιστρέφεται γύρω από τον εαυτό του πιθανώς μία φορά κάθε 11,5 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μικκο
1550 Τίτο

μικρογραφία|Η τροχιά του αστεροειδούς 1550 Τίτο
Ο **Τίτο (Tito)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1937 από τον Γιουγκοσλάβο αστρονόμο Μίλοραντ Πρότιτς, που παρατηρούσε από το Βελιγράδι, και πήρε το όνομά του από τον μεταπολεμικό ηγέτη της Γιουγκοσλαβίας Γιόσιπ Μπροζ Τίτο (η ονοματοδοσία έγινε μεταγενέστερα).

## Φυσικά χαρακτηριστικά
Ο φασματικός τύπος του Τίτο είναι **S** (λιθώδης). Ο Τίτο περιστρέφεται γύρω από τον εαυτό του μία φορά κάθε 40 ως 70 περίπου ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τιτο
1551 Αργκελάντερ

μικρογραφία|3D μοντέλο του αστεροειδούς 1551 Αργκελάντερ
Ο **Αργκελάντερ (Argelander)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,056. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Γερμανού αστρονόμου Φρίντριχ Βίλχελμ Αργκελάντερ.

## Φυσικά χαρακτηριστικά
Η μέση διάμετρος του Αργκελάντερ εκτιμάται σε 23 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αργκελαντερ
1552 Μπέσελ

μικρογραφία|3D μοντέλο του αστεροειδούς 1552 Μπέσελ
Ο **Μπέσελ (Bessel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,439. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Γερμανού αστρονόμου και μαθηματικού Φρίντριχ Βίλχελμ Μπέσελ.

## Φυσικά χαρακτηριστικά
Η μέση διάμετρος του Μπέσελ εκτιμάται σε 18,56 ± 1,8 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,2042 ± 0,045. Ο Μπέσελ περιστρέφεται γύρω από τον εαυτό του μία φορά κάθε 9 ώρες παρά 14 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπεσελ
Πτέρνα

μικρογραφία|200px|Απεικόνιση της αριστέρης πτέρνας, όπως φαίνεται από κάτω
Η **πτέρνα** (ή **φτέρνα**) είναι το μεγαλύτερο οστού του ταρσού. Σχηματίζει το σκελετικό υπόβαθρο της πτέρνας. Βρίσκεται κάτω από τον αστράγαλο, τον οποίο και υποβαστάζει. Είναι ένα ακανόνιστο τετράπλευρο οστό, με τον επιμήκη άξονα προσανατολισμένο συνήθως κατά μήκος της μέσης γραμμής του ποδιού. Μέρος της προεξέχει πίσω από την ποδοκνημική άρθρωση. Η πτέρνα πρόσφατα άρχισε να χρησιμοποιείται για την διάγνωση οστεοπόρωσης με υπερήχους.

## Περιγραφή
Η πτέρνα έχει σχήμα ακανόνιστου τετράπλευρου. Η οπίσθια επιφάνειά της προεξέχει πίσω από την ποδοκνημική άρθρωση και είναι κυκλική. Η οπίσθια επιφάνεια της πτέρνα διαιρείται σε τρία τμήματα, άνω , μέσο και κάτω. Στο μέσο τμήμα καταφύεται ο πτερνικός ή αχίλλειος τένοντας. Το κάτω είναι καμπύλο και αποτελεί τη περιοχή στήριξης του βάρους του σώματος στη πτέρνα και συνεχίζει στη πελματιαία επιφάνεια του οστού αποτελώντας το *κύρτωμα της πτέρνα*. Το κύρτωμα προεξέχει στο πρόσθιο τμήμα του προς τα πλάγια με την μορφή δύο αποφύσεων, το έσω και έξω φύμα της πτέρνας, με το έσω φύμα να είναι μεγαλύτερο. Τα δύο φύματα χωρίζονται με μια σφηνοειδή εντομή. Στην πρόσθια κάτω επιφάνεια της πτέρνας υπάρχει ένα φύμα, το πρόσθιο φύμα της πτέρνας που χρησιμεύει για την πρόσφυση του βραχέος πελματικού συνδέσμου του ποδιού. Η έξω επιφάνεια είναι ομαλή με εξαίρεση δύο προεξοχές. Η πιο πρόσθια είναι περονιαία τροχιλία και η πιο πίσω χρησιμεύει ως σημείο πρόσφυσης του πτερνοπερονιαίου τμήματος του έξω πλάγιου συνδέσμου της ποδοκνημικής άρθρωσης.

Η έσω επιφάνεια της πτέρνας είναι κοίλη και εμφανίζει το *υπέρεισμα του αστραγάλου*, ένα οστεΐνο χείλος που προεξέχει προς τα έσω και υποβαστάζει την κεφαλή του αστραγάλου. Στο κάτω μέρος του υπερείσματος υπάρχει μια αύλακα με κατεύθυνση μπρος-πίσω, από την οποία περνά ο τένοντας του μακρός εκτείνοντος το μεγάλο δάκτυλο. Στην άνω επιφάνεια του υπερείσματος υπάρχει μια αρθρική επιφάνεια, η μέση αστραγαλική αρθρική επιφάνεια, για την άρθρωση με την αντίστοιχη επιφάνεια στον αστράγαλο. Στην άνω επιφάνεια του σώματος της πτέρνας βρίσκονται επίσης άλλες δύο αρθρικές επιφάνειες, η πρόσθια και η οπίσθια αστραγαλική αρθρική επιφάνεια, οι οποίες αρθρώνονται με τις αντίστοιχες αρθρικές επιφάνειες του αστραγάλου. Η οπίσθια αρθρική επιφάνεια είναι η μεγάλη. Ανάμεσα στην οπίσθια και τις άλλες δύο αρθρικές επιφάνειες βρίσκεται μια βαθειά αύλακα, η πτερνική αύλακα. Αυτή η αύλακα μαζί με την αστραγαλική αύλακα του αυχένα του αστραγάλου σχηματίζουν τον ταρσιαίο κόλπο, ο οποίος είναι ορατός όταν ο σκελετός παρατηρείται από έξω. Το πρόσθιο μέρος της πτέρνας αρθρώνεται με το κυβοειδές οστό.

## Πηγές
* R.L. Drake, W. Vogl, A.W.M. Mitchell, Ανατομία Gray’s, Εκδόσεις Πασχαλίδης, 2007

## Εξωτερικοί σύνδεσμοι

Κατηγορία:Οστά του κάτω άκρου
Πανελλήνιο πρωτάθλημα στίβου ανδρών 1953

Το **ΛΘ΄ [[Πανελλήνιο πρωτάθλημα στίβου ανδρών]] 1953** διεξήχθη από τις 5 ως τις 7 Ιουνίου 1953 στο Εθνικό Στάδιο Αλεξανδρούπολης, χωριστά από το αντίστοιχο Πανελλήνιο πρωτάθλημα στίβου γυναικών 1953.

## Χρονικό των αγώνων
Στους αγώνες συμμετείχαν 270 αθλητές από σωματεία από όλη την Ελλάδα και την Κύπρο. Οικοδεσπότης και υπεύθυνος της διοργάνωσης ήταν ο Εθνικός Αλεξανδρούπολης. Οι αθλητές από τη Νότια Ελλάδα μετέβησαν αεροπορικώς και των άλλων περιοχών σιδηροδρομικώς. Με την ομάδα του Εθνικού Γ.Σ. μετείχε ο Κάρολος Παπούλιας, ο μετέπειτα γνωστός πολιτικός και Πρόεδρος της Ελληνικής Δημοκρατίας. Κατά τη διάρκεια των αγώνων διέμεναν σε ιδιαίτερο "αθλητικό χωριό" που απείχε ένα χιλιόμετρο από την πόλη, το οποίο είχε δημιουργηθεί ειδικά για τους αγώνες στο χώρο ενός παλιού στρατοπέδου. Στην πόλη υπήρχε πανηγυρική ατμόσφαιρα, ο καιρός ήταν ευνοϊκός και τους αγώνες παρακολούθησαν χιλιάδες θεατές γεμίζοντας ασφυκτικά το στάδιο που ήταν χωρητικότητας 10.000 ατόμων. Το Στάδιο διέθετε προβολείς διευκολύνοντας την ολοκήρωση του προγράμματος, το οποίο λόγω των πολλών προκριματικών συχνά "ξεχείλωνε". Με την ευκαιρία των αγώνων εκδόθηκε στην πόλη τοπική αθλητική εφημερίδα υπό τον τίτλο: "Επαρχιακός Αθλητισμός", με συντάκτη τον εντόπιο πρωταθλητή Ελλάδος των εμποδίων Φώτη Κοσμά, ο οποίος λόγω τραυματισμού δεν πήρε μέρος.

Στο αγωνιστικό μέρος διεξήχθησαν ξανά τα παρωχημένα αγωνίσματα της ελληνικής δισκοβολίας και της λιθοβολίας, ενώ προστέθηκε αγώνας βάδην. Πρωταθλητής σύλλογος αναδείχθηκε ο **[[Εθνικός Γ.Σ.]]** για πολλοστή φορά, αφού κατακτούσε συνεχώς τον τίτλο από το 1937. Εκτός βαθμολογίας ήταν το πρωτάθλημα μαραθωνίου που είχε διεξαχθεί στις 12 Απριλίου στη διαδρομή Στάδιο-Πικέρμι-Στάδιο. Παρομοίως, τα πρωταθλήματα πεντάθλου, δεκάθλου, 3.000μ βάδην, σκυταλοδρομιών και ομαδικών αγώνων που έγιναν σε άλλες ημερομηνίες. Πρωταθλητής δεκάθλου εφήβων ήταν ο Αντώνης Τρίτσης του Παναθηναϊκού, ο μετέπειτα γνωστός πολιτικός και δήμαρχος Αθηναίων.

## Οι νικητές
 
Διεξήχθη στις 12 Απριλίου στη διαδρομή Παναθηναϊκό Στάδιο-Πικέρμι-Στάδιο.
Πένταθλο και 3000μ βάδην διεξήχθησαν στις 8 Νοεμβρίου στο Στάδιο.
Διεξήχθη στις 15 Νοεμβρίου στο Στάδιο. Πρώτος στους εφήβους ήταν ο Αντώνης Τρίτσης με 3.343 β.
Σκυταλοδρομίες και ομαδικά διεξήχθησαν στις 21-22 Νοεμβρίου στο Στάδιο.

## Βαθμολογία

Μετείχαν ακόμη: Πανελευσινιακός, Γ.Σ. Αμαρουσίου,Α.Ε. Νικαίας, Κεραυνός Ρεθύμνου, ΟΦΗ κ.ά.

## Πηγές
*"Αθλητική Ηχώ", 1/6/1953.
*"Αθλητική Ηχώ", 5/6/1953.
*"Αθλητική Ηχώ", 7/6/1953.
*"Αθλητική Ηχώ", 8/6/1953.
*"Αθλητική Ηχώ", 22/11/1953.
*"Αθλητική Ηχώ", 24/11/1953.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 198-199.

Ανδρων
Κατηγορία:Στίβος το 1953
Κατηγορία:Αλεξανδρούπολη
Γκαρούφα

Η **γκαρούφα** είναι παραδοσιακό φαγητό της πόλεως της Καστοριάς και σχετίζεται με τον ειδικό τρόπο μαγειρικής του κεφαλιού ενός μεγάλου λιμνήσιου ψαριού άνω των τριών κιλών, γνωστού ως γριβάδι. Ο ειδικός αυτός τρόπος γενικά συνίσταται στο ξεκοκκάλισμά του μετά το βράσιμο μαζί με την ουρά του και το χαβιάρι, εμπλουτισμένο με σκόρδα, ξίδι, καρύδια, ψίχα ψωμιού που εμβαπτίζεται στη σούπα, που τα χτυπάμε όλα μαζί προηγουμένως σε γουδί.

## Πηγές


Γκαρουφα
Πανελλήνιο πρωτάθλημα ανώμαλου δρόμου γυναικών 1952

Το Δ΄ Πανελλήνιο πρωτάθλημα ανώμαλου δρόμου γυναικών 1952, διεξήχθη στις 9 Mαρτίου στο λόφο του Αρδηττού πίσω από το Παναθηναϊκό Στάδιο, σε διαδρομή μήκους 1.500μ. Μετείχαν 30 περίπου αθλητριες συλλόγων κέντρου και φοιτήτριες της Γυμναστικής Ακαδημίας (ΕΑΣΑ). Πρωταθλήτρια στο ατομικό αναδείχθηκε η *Χόροβιτς* που νίκησε την Σαββατιανού. Στο ομαδικό για άλλη μια χρονιά ο **[[Α.Ο. Κηφισιάς]]** πήρε τον τίτλο.

## Ατομικό

## Ομαδική βαθμολογία

## Πηγή
* "Αθλητική Ηχώ", 10/3/1952.

Γυναικων
Κατηγορία:Στίβος το 1952
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου γυναικών 1953

Το Ε΄ Πανελλήνιο πρωτάθλημα ανώμαλου δρόμου γυναικών 1953, διεξήχθη στις 15 Mαρτίου στο λόφο του Αρδηττού πίσω από το Παναθηναϊκό Στάδιο, σε διαδρομή μήκους 1.500μ. Μετείχαν 17 αθλητριες, από τις οποίες τερμάτισαν οι 12, ενώ η Πασαντζή ακυρώθηκε αν και είχε τερματίσει τέταρτη, διότι ακολούθησε αντικανονική διαδρομή. Εκτός από μία αθλήτρια του ΑΟ Κηφισιάς, οι υπόλοιπες δέκα που τερμάτισαν ήταν φοιτήτριες της Γυμναστικής Ακαδημίας (ΕΑΣΑ), η οποία κατέβασε τέσσερις ομάδες στον ομαδικό αγώνα. Πρωταθλήτρια στο ατομικό αναδείχθηκε η *Χόροβιτς*, η οποία δεν είχε αντίπαλο, μιας και η Σαββατιανού απείχε εξαιτίας τραυματισμού. Στο ομαδικό επικράτησε η Α΄ ομάδα της **ΕΑΣΑ**.

## Ατομικό

## Ομαδική βαθμολογία

## Πηγές
* "Αθλητική Ηχώ", 16/3/1953.

Γυναικων
Κατηγορία:Στίβος το 1953
Κατηγορία:Διοργανώσεις στίβου στην Αθήνα
1553 Μπαουερσφέλντα

Η **Μπαουερσφέλντα (Bauersfelda)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,426. Ανακαλύφθηκε το 1940 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού μηχανικού και φυσικού Βάλτερ Μπάουερσφελντ (1879-1959), εφευρέτη του πλανηταρίου.

## Φυσικά χαρακτηριστικά
Ο φασματικός τύπος της Μπαουερσφέλντας είναι **S** (λιθώδης). Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπαουερσφελντα
1554 Γιουγκοσλαβία

μικρογραφία|3D μοντέλο του αστεροειδούς 1554 Γιουγκοσλαβία
Η **Γιουγκοσλαβία (Yugoslavia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1940 από τον Γιουγκοσλάβο αστρονόμο Μίλοραντ Πρότιτς, που παρατηρούσε από το Βελιγράδι, και πήρε το όνομά του από την ομώνυμη παλαιά χώρα των Βαλκανίων.

## Φυσικά χαρακτηριστικά
Τα φυσικά χαρακτηριστικά της Γιουγκοσλαβίας είναι άγνωστα. Η Γιουγκοσλαβία περιστρέφεται γύρω από τον εαυτό της μία φορά κάθε 3 ώρες 53 λεπτά και 16 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιουγκοσλαβια
Κατηγορία:Γιουγκοσλαβία
Ραψωδία

Η **ραψωδία** είναι επικό ποίημα που αναφέρεται στη ζωή και τα κατορθώματα ονομαστού ήρωα ή ομάδας ηρώων ή και στη δράση και εξέλιξη επιφανούς πόλεως.

Αρχικά, η δημιουργία της προερχόταν από ανώνυμους λαϊκούς ποιητές και γινόταν σε μικρά τμήματα, σχετικά μεταξύ τους, που όμως το καθένα εξιστορούσε ένα άρτιο και αυτοτελές επεισόδιο. Η μετάδοση από γενιά σε γενιά γινόταν είτε μέσω της παράδοσης είτε μέσω ειδικών προσώπων που αποκαλούνταν ***[[αοιδοί]]***. 

Με τον καιρό όμως, εκτός απ' αυτούς και ονομαστοί ποιητές, που διέθεταν πλούσια φαντασία και τέλεια γνώση της έμμετρης σύνθεσης ή δημιούργησαν εξ' αρχής εκτενές έπος (Όμηρος, Ησίοδος) ή συναρμολογούσαν με προσθήκες και κατάλληλες συμπληρώσεις τα ποιήματα αυτά σ' ένα ενιαίο μεγάλο ποίημα, αποκαλούμενοι ειδικώς ***[[ραψωδοί]]***. 

Με την πάροδο δε των χρόνων επικράτησε μέχρι και σήμερα να καλείται ραψωδία κάθε ένα από τα στοιχεία των Ομηρικών επών.

## Πηγές
* Εγκυκλοπαιδικό Λεξικό Ηλίου, λήμμα *ραψωδία*, τόμος 16, σελ. 610

Κατηγορία:Έπη
Αοιδός

Ο **αοιδός**  ( ἀοιδή, ᾠδὴ = τραγουδώ, τραγούδι) στην Αρχαία Ελλάδα ήταν επικός ποιητής που αυτοσχεδίαζε,συνέθετε αλλά και τραγουδούσε επικά ποιήματα. Αυτοσχεδίαζαν προφορικά βοηθούμενοι από τη Μούσα, που υποτίθεται πως αυτή τους απάγγελε τα θέματα που επέλεγαν να τραγουδήσουν. Στο έπος *[[Οδύσσεια]]* του Ομήρου ο αοιδός εμφανίζεται σαν πρόσωπο σεβαστό, στο παλάτι του βασιλιά Μενέλαου να τραγουδάει με τη συνοδεία κιθάρας/φόρμιγγας και στην Ιλιάδα σαν μοιρολογητής. Επώνυμοι αοιδοί της *Οδύσσειας* ήταν ο Φήμιος και ο Δημόδοκος. Συμμετείχαν σε λαϊκά πανηγύρια, συμπόσια αρχόντων, εορταστικές εκδηλώσεις της κοινότητας, δημόσιους αγώνες κλπ  και έτερπαν τους ακροατές ψάλλοντας ή απαγγέλοντας τα επικά αυτά ποιήματα. Σύντομα έγιναν επαγγελματίες περιζήτητοι και το κάθε ανάκτορο ήθελε να έχει τον αοιδό του. Η αλήθεια είναι ότι οι αοιδοί μπορούσαν να αυτοσχεδιάζουν γιατί, εκτός από το ταλέντο που σίγουρα διέθεταν, εκπαιδεύονταν για το έργο τους, οι νεότεροι από τους παλαιότερους, γονείς ή δασκάλους.

Είχαν στη διάθεσή τους ένα «ρεπερτόριο» θρύλων και μοτίβων, μεταβιβασμένα από γενιά σε γενιά, το οποίο μπορούσαν να προσαρμόσουν με παραλλαγές και αυτοσχεδιασμούς κατά περίπτωση.

## Δείτε επίσης
* Ραψωδός

## Παραπομπές


Κατηγορία:Πολιτισμός στην αρχαία Ελλάδα
Κατηγορία:Μουσική
Κατηγορία:Αρχαίοι Έλληνες
Ξούθος

Στην ελληνική μυθολογία με το όνομα **Ξούθος** αναφέρεται ένα κεντρικό γενεαλογικώς πρόσωπο του έθνους των Ελλήνων. Ο Ξούθος ήταν γιος του Έλληνος και της Νύμφης Ορσηίδας, αδελφός του Αιόλου του Θεσσαλού (γενάρχη των Αιολέων) και, σύμφωνα με την επικρατούσα εκδοχή, του Δώρου.

Ο Ξούθος πήρε ως σύζυγό του την Κρέουσα την Αθηναία, τη θυγατέρα του Ερεχθέως και της Πραξιθέας, καθώς ο Ξούθος διαδέχθηκε τον Ερεχθέα στη βασιλεία των Αθηνών. Σύμφωνα με την τραγωδία ''Ίων'' του Ευριπίδη, πριν από τον γάμο της η Κρέουσα είχε μείνει έγκυος από τον Απόλλωνα και το βρέφος της παρέλαβε ο Ερμής και το άφησε στους Δελφούς. Η Κρέουσα με τον Ξούθο όμως αργούσαν να αποκτήσουν παιδί, οπότε η Κρέουσα πήγε στους Δελφούς για να ρωτήσει τι θα έπρεπε να κάνει για να μείνει (και πάλι) έγκυος. Εκεί βρήκε και ανεγνώρισε τον γιο της, τον Ίωνα, που έμελλε να γίνει γενάρχης και επώνυμος ήρωας των Ιώνων. Στα επόμενα χρόνια, η Κρέουσα και ο Ξούθος έκαναν και δικά τους παιδιά, τον Αχαιό, τον Αίκλο, τον Κόθο, τη Διομήδη και, σύμφωνα με τον Ευριπίδη, και τον Δώρο. Οι δύο από τους γιους τους έγιναν οι γενάρχες και των άλλων ελληνικών φύλων, των Δωριέων και των Αχαιών. Ο Δώρος όμως σε άλλες εκδοχές είναι γιος του Έλληνα, ή του Απόλλωνα και της Φθίας.

## Δείτε επίσης
* Βοηδρόμια

## Παραπομπές


## Πηγές
* Hamilton, Edith (1942): *Mythology*. Little, Brown & Company. ISBN 0-316-34114-2.
* *Νέα Ελληνική Εγκυκλοπαίδεια* «Χάρη Πάτση», τόμος 18, σελ. 552

Ξουθος
Κατηγορία:Δευκαλιωνίδες
1555 Ντέγιαν

μικρογραφία|3D μοντέλο του αστεροειδούς 1555 Ντέγιαν
Ο **Ντεγιάν (Dejan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,387. Ανακαλύφθηκε το 1941 από τον Βέλγο αστρονόμο Φερνάν Ριγκώ, που παρατηρούσε από την Υκλ του Βελγίου και του έδωσε το όνομά του γιου του Γιουγκοσλάβου αστρονόμου Πέταρ Τζούκοβιτς.

## Φυσικά χαρακτηριστικά
Τα φυσικά χαρακτηριστικά του Ντεγιάν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντεζαν
Αερόφωνο

[thumb|right|Ένα βιβλιόσχημο [ρεγκάλ, αερόφωνο της εποχής του Μπαρόκ και της Αναγέννησης. Το όργανο παίζεται από δυο άτομα: Το ένα πατά τα πλήκτρα και το άλλο χειρίζεται τους φυσητήρες.]]
Στην ορολογία της μουσικολογίας και ειδικότερα στον κλάδο της οργανολογίας -την επιστήμη της μελέτης και ταξινόμησης των μουσικών οργάνων- **αερόφωνα** ονομάζονται τα μουσικά όργανα στα οποία ο ήχος παράγεται μέσω της δόνησης μιας στήλης αέρα, χωρίς την κατά συνθήκη χρήση χορδών, μεμβρανών κλπ.

## Είδη αερόφωνων
Τα αερόφωνα υποδιαιρούνται σε δύο κατηγορίες:

### Ελεύθερα αερόφωνα
Σ' αυτά, η δονούμενη στήλη αέρα δεν περικλείεται από το ίδιο το όργανο, αλλά δονείται στο εξωτερικό μέρος αυτών. Ορισμένα παραδείγματα ελεύθερων αερόφωνων περιλαμβάνουν την αιολική άρπα, το αρμόνιο, το ρεγκάλ κλπ.

### Κλειστά αερόφωνα
Τα κλειστά αερόφωνα, ή κοινώς λεγόμενα **[[πνευστά]]**, η δονούμενη στήλη αέρα βρίσκεται εντός του οργάνου και παράγεται συνήθως με την εκπνοή του εκτελεστή. Η εν λόγω κατηγορία, όπου μεγάλο ρόλο παίζει η δόνηση του σώματος του ίδιου του οργάνου, διαιρείται σε τρεις κύριες υποκατηγορίες:
* τα *ελεύθερα* ξύλινα ή μεταλλικά πνευστά (π.χ. φλάουτα), που με τη σειρά τους εμπίπτουν σε διάφορες υποκατηγορίες (με ή χωρίς επιστόμιο, με ή χωρίς οπές, κλειστά ή ανοιχτά, κωνικά ή κυλινδρικά κλπ.
* τα *[[γλωττίδα (μουσική)|γλωττιδόφωνα]]* ξύλινα πνευστά, τα οποία χωρίζονται σε δύο κύριες κατηγορίες: τα *μονής γλωττίδας* (π.χ. κλαρινέτο, σαξόφωνο) και τα *διπλής γλωττίδας* (π.χ. όμποε, ζουρνάς), καθώς και σε υποκατηγορίες όπως τα παραπάνω.
* τα *[[χάλκινα πνευστά|χάλκινα]]* πνευστά, στα οποία η δόνηση του αέρα οφείλεται στη δόνηση των χειλέων του εκτελεστή, τα οποία υποδιαιρούνται στα *φυσικά* (χωρίς πιστόνια, οπές ή κλειδιά, όπως η σάλπιγγα και ο κάρνυξ) και τα *χρωματικά* (π.χ. κορνέτα, τρομπέτα, τρομπόνι, τούμπα, σουζάφωνο).

Ορισμένα αερόφωνα, λόγω της περίπλοκης κατασκευής τους, μπορούν να κατατάσσονται σε παραπάνω από μία υποκατηγορίες, αναλόγως των επιμέρους χαρακτηριστικών τους· π.χ. η γκάιντα θεωρείται μεν ελεύθερο αερόφωνο, αλλά και πνευστό, αφού ο εκτελεστής εκπνέει εντός του οργάνου. Το εκκλησιαστικό όργανο είναι μια κατηγορία από μόνο του, αφού περιλαμβάνει πολλές επιμέρους υποκατηγορίες, και γι' αυτό είναι προτιμότερο να κατατάσσεται ως πληκτροφόρο.

## Δείτε επίσης

* Χορδόφωνα
* Ιδιόφωνα
* Μεμβρανόφωνα
* Ηλεκτρόφωνα

## Βιβλιογραφία
* Baines, A. *The Oxford companion to musical instruments*, λήμμα *Classification of musical instruments § Aerophones*, Οξφόρδη, 1992 ISBN 0-19-311334-1
* Δράκος, Γ. (2003). Τα μουσικά όργανα. Αθήνα: Σμυρνιωτάκης.
* Τράιου, Ε. (Επ.) (1998). Ελληνικά Λαϊκά Μουσικά Όργανα. Ένθετο Καθημερινή Επτά Ημέρες 18/1/1998. Αθήνα: Καθημερινή.
* Αβέρωφ, Ε. (1992). Εισαγωγή στην οργανογνωσία. Αθήνα: Φίλιππος Νάκας.
* Άνθης, Σ. (2008). Η ιστορία της τρομπέτας. Αθήνα: Φίλιππος Νάκας.


Κατηγορία:Οργανολογία
Ηλεκτρόφωνο

Τα **Ηλεκτρόφωνα** είναι μουσικά όργανα, η παραγωγή ήχου των οποίων σχετίζεται με τον ηλεκτρισμό. Ειδικότερα υπάρχουν τρεις υποκατηγορίες ηλεκτρόφωνων οργάνων: 
# ακουστικά όργανα των οποίων ο ήχος ενεργοποιείται με ηλεκτρικούς διακόπτες (ονομάζονται και **ηλεκτροακουστικά**)
# ακουστικά όργανα των οποίων ο ήχος ενισχύεται μέσω ηλεκτρομαγνητικών στοιχείων (ονομάζονται και **ηλεκτρομαγνητικά**)
# όργανα των οποίων ο ήχος παράγεται μέσω ηλεκτρονικών κυκλωμάτων (ονομάζονται και **ραδιοηλεκτρικά**)

Στις μέρες μας ο όρος ηλεκτρόφωνο τείνει να περιγράψει μόνο την τρίτη παραπάνω κατηγορία, όργανα δηλαδή που παράγουν ήχο μέσω ηλεκτρονικών κυκλωμάτων και ονομάζονται **[[ηλεκτρονικά μουσικά όργανα]]**.

Χαρακτηριστικά ηλεκτρόφωνα είναι: 

*Ψηφιακό πιάνο,
*Ηλεκτρονικό κλειδοκύμβαλο,
*Ηλεκτρονικό όργανο,
*Ηλεκτρονικό πιάνο,  
*Ηλεκτρονική κιθάρα, 
*Μέλλοτρον,  
*Συνθετητής ή συνθεσάιζερ


Κατηγορία:Οργανολογία
1556 Βινγκολφία

Η **Βινγκολφία** (*Wingolfia*) είναι αστεροειδής ο οποίος περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,298. Ανακαλύφθηκε το 1942 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την ομώνυμη ένωση φοιτητών στο Πανεπιστήμιο της Χαϊδελβέργης.

## Φυσικά χαρακτηριστικά
Η μέση διάμετρος της Βινγκολφίας εκτιμάται σε 28,65 χιλιόμετρα. Ο φασματικός τύπος της είναι **XC** (κατά Tholen) ή **M** (μεταλλικός), ενώ το γεωμετρικό άλβεδό της είναι 0,1297 ± 0,023. Η Βινγκολφία περιστρέφεται γύρω από τον εαυτό της μία φορά κάθε 10 ± 3 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βινγκολφια